Το αρχείο **hosts** είναι ένα αρχείο στον υπολογιστή το οποίο χρησιμοποιείται για να αντιστοιχίζονται ονόματα υπολογιστών σε διευθύνσεις IP. Το αρχείο *hosts* είναι ένα απλό αρχείο κειμένου το οποίο λόγω σύμβασης έχει το συγκεκριμένο όνομα. Αρχικά το αρχείο ονομαζόταν *HOSTS.TXT* στο οποίο με χειροκίνητο τρόπο διατηρούνταν μια λίστα με τα ονόματα κόμβων του δικτύου και των αντίστοιχων IP διευθύνσεων. Το αρχείο αυτό το συντηρούσε και το διέθετε το ερευνητικό κέντρο του Στάνφορντ και ουσιαστικά ήταν ο κατάλογος συμμετοχής στο δίκτυο APRANET. Με την εξέλιξη του διαδικτύου το 1984 παρουσιάστηκε ο χώρος ονομάτων Domain Name System  όπου είναι μια αυτόματη διαδικασία για την αντιστοίχιση ονομάτων κόμβων στις αντίστοιχες IP διευθύνσεις. Στα σύγχρονα λειτουργικά συστήματα το αρχείο *hosts* συνεχίζει να υπάρχει και αποτελεί μια εναλλακτική λειτουργία αντιστοίχησης ονομάτων του DNS.

Το αρχείο μέσα στο σύστημα αρχείων
----------------------------------

Η ακριβής τοποθεσία του αρχείου μέσα στο σύστημα αρχείων διαφέρει σε διαφορετικά λειτουργικά συστήματα. Συνήθως το αρχείο ονομάζεται απλώς *hosts*, χωρίς κάποια επέκταση.

| Λειτουργικό Σύστημα | Εκδόσεις | Τοποθεσία |
| --- | --- | --- |
| Unix, Unix-like, POSIX |  | /etc/hosts |
| Microsoft Windows | 3.1 | %WinDir%\HOSTS |
| 95, 98, ME | %WinDir%\hosts |
| NT, 2000, XP, 2003, Vista,2008, 7, 2012, 8, 10, 11 | %SystemRoot%\System32\drivers\etc\hosts |
| Windows Mobile, Windows Phone |  | Καταγραφή στο Registry στο HKEY\_LOCAL\_MACHINE\Comm\Tcpip\Hosts |
| Apple Macintosh | 9 ή προγενέστερο | Επιλογές (Preferences) ή φάκελος συστήματος (System folder) |
| Mac OS X 10.0–10.1.5 | (Προστέθηκε το NetInfo ή το niload) |
| Mac OS X 10.2 και μεταγενέστερο | /etc/hosts (ένας συμβολικός σύνδεσμος (symbolic link) στο */private/etc/hosts*) |
| Novell NetWare |  | SYS:etc\hosts |
| OS/2, eComStation, ArcaOS |  | "bootdrive":\mptn\etc\ |
| Symbian | Symbian OS 6.1–9.0 | C:\system\data\hosts |
| Symbian OS 9.1+ | C:\private\10000882\hosts |
| MorphOS | NetStack | ENVARC:sys/net/hosts |
| AmigaOS | < 4 | AmiTCP:db/hosts |
| 4 | DEVS:Internet/hosts |
| AROS |  | ENVARC:AROSTCP/db/hosts |
| Android |  | /etc/hosts (a symbolic link to */system/etc/hosts*) |
| iOS | iOS 2.0 and newer | /etc/hosts (a symbolic link to */private/etc/hosts*) |
| TOPS-20 |  | <SYSTEM>HOSTS.TXT |
| Plan 9 |  | /lib/ndb/hosts |
| BeOS |  | /boot/beos/etc/hosts |
| Haiku |  | /system/settings/network/hosts |
| OpenVMS | UCX | UCX$HOST |
| TCPware | TCPIP$HOST |
| RISC OS | 3.7, 5 | !Boot.Resources.!Internet.files.Hosts |
| later boot sequence | !Boot.Choices.Hardware.Disabled.Internet.Files.Hosts |

Ιστορικό
--------

Το ARPANET, η αρχή μορφή του διαδικτύου, δεν είχε ένα κατανεμημένο αρχείο βάσης κόμβων δικτύου. Κάθε δικτυακός κόμβος έπρεπε να διατηρεί μια λίστα με δικτυακούς κόμβους που χρειαζόταν. Δεν υπήρχε ένας μηχανισμός που να έλεγε ότι όλες οι αναφορές σε ένα συγκεκριμένο κόμβο έχουν το ίδιο όνομα ή δεν υπήρχε κάποιος μηχανισμός διαμοιρασμού της λίστας σε άλλους κόμβους με αυτόματο τρόπο.

Το μικρό μέγεθος του ARPANET επέτρεπε στους διαχειριστές να διατηρούν χειροκίνητα την σχετικά μικρή λίστα των κόμβων του δικτύου. Ο κάθε κόμβος είχε μια διεύθυνση και πολλά ονόματα. Όσο τα τοπικά δίκτυα TCP/IP άρχισαν να γίνονται δημοφιλή το αρχείο με την λίστα των κόμβων (hosts) άρχισε να γίνεται όλο και μεγαλύτερο και πιο δύσκολο να διαχειριστεί χειροκίνητα. Ο διαχειριστής του δικτύου έπρεπε συνεχώς να προσθέτει νέους κόμβους όλο και πιο συχνά.

Στο RFC 952 έγινε η πρώτη προσπάθεια προτυποποίησης του αρχείου *HOSTS.TXT* και της διαδικασίας διαμοιρασμού αυτού. Αυτό οδήγησε την δημιουργία του κατανεμημένου συστήματος ονομάτων περιοχής DNS.

Παραπομπές
----------

1. ↑  Internet Systems Consortium. «The Most Widely Used Name Server Software: BIND». History of BIND. Αρχειοθετήθηκε από το πρωτότυπο στις 2 Ιανουαρίου 2016. Ανακτήθηκε στις 28 Ιουλίου 2013.
2. ↑  «Linux Network Administrators Guide: Writing hosts and networks files». Ανακτήθηκε στις 16 Μαΐου 2010.
3. ↑  «Hosts File». Αρχειοθετήθηκε από το πρωτότυπο στις 20 Ιουλίου 2011. Ανακτήθηκε στις 10 Αυγούστου 2011.
4. ↑  «Microsoft KB Q314053: TCP/IP and NBT configuration parameters for Windows XP». Ανακτήθηκε στις 28 Αυγούστου 2010.
5. ↑  «Microsoft KB 972034 Revision 2.0: default hosts files». Ανακτήθηκε στις 28 Αυγούστου 2010.
6. 1 2  «Mac OS X: How to Add Hosts to Local Hosts File». Ανακτήθηκε στις 28 Αυγούστου 2010.
7. ↑  «The Haiku/BeOS Tip Server». Αρχειοθετήθηκε από το πρωτότυπο στις 28 Ιανουαρίου 2013. Ανακτήθηκε στις 30 Νοεμβρίου 2012.
8. ↑  «Haiku UserGuide:Network». Ανακτήθηκε στις 17 Ιανουαρίου 2019.
9. ↑  RISC OS 6.14

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **hosts file**  |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα hosts (file)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |